OpenLLM-France/wikimedia huggingface dataset:
# Khaemwese

* Per a altres significats, vegeu «Khaemwaset».
Khaemwese (o també Khaemwase, Khaemweset i Khaemwaset), fou el quart fill de Ramsès II i el segon de la reina Isetnofret. Probablement va néixer abans que el seu pare fos rei. No va participar en general als combats i es creu que tenia unes característiques més intel·lectuals i va iniciar la carrera de sacerdot. Va ser el creador del Serapeum de Saqqara. Es va casar amb una dona anomenada Nubnofret.
Apareix a una batalla a Núbia junt amb son germà Amonherkhepsef i a una campanya a Tunip (Síria). Les seves funcions sacerdotals les va exercir al temple de Ptah a Memfis. Al Serapeum ell mateix indica que va ascendir al sacerdoci de Ptah molt jove i fou sem-sacerdot poc després. Fou gran sacerdot de Ptah vers el 25è any de regnat del pare, quant tenia prop dels trenta anys. El càrrec va esdevenir més important, ja que Ramsès II volia contraposar-lo al de gran sacerdot d'Amon a Karnak. Era l'encarregat de les cerimònies de Ptah, Sokar, Osiris, Ra, Apis i altres i l'encarregat dels festivals Set (els festivals en honor del faraó que es feien els 30 anys de regnat i després periòdicament cada 2 o 3 anys). Va supervisar la construcció del Ramesseum i la gran sala hipòstila del temple de Karnak així com edificis de Pi-Ramsès i el mateix temple de Ptah a Memfis. En la campanya de restauració del seu pare va netejar una dotzena de piràmides, temples, tombes, capelles i estàtues. Com encarregat del culte a Apis i la seva momificació a la mort del brau, va construir el Serapeum, lloc destinat a l'enterrament dels braus sagrats.
Va organitzar els primers nou festivals Set del pare.
Probablement fou príncep hereu algun temps. Al 52è any de regnat ho era un germà gran, Ramessu, i el 55è any ja ho era Meremptah. Probablement fou hereu entre l'any 53è i el 54è si no va morir abans, vers el 52 aC.
Va morir abans que el seu pare, entre el 52è i el 55è any de regnat de Ramsès II. Fou enterrat a Guiza o Saqqara. Fou recordat com un gran erudit i mag després de la seva mort.
Una mòmia d'un home de mitjana edat trobada al Serapeum el 1851 podria ser la seva, però Mariette, el seu descobridor, diu que la mòmia hauria caigut allí d'un altra tomba al damunt, i les evidencies no són concloents. Un edifici trobat a 1 km al nord del Serapeum segons el seu descobridor el japonès Sakuji Yoshimura, podria ser un temple associat a Khaemwese (el seu nom i imatges eren gravades a molts llocs de l'edifici) o a la seva tomba.
# Taxa de canvi

En finances, la taxa de canvi entre dues monedes especifica quin és el valor d'una moneda en relació amb una altra, que es mesura pel nombre d'unitats de moneda d'un país que es necessiten per adquirir una unitat monetària de l'altre. També se l'anomena habitualment tipus de canvi. Per exemple, a 6 d'octubre del 2005 1 euro val 137,26 iens japonesos (1 ien val 0.007284 euros) i 0,6820 lliures esterlines (1 lliura esterlina val 1,4669 euros). Hi ha dos sistemes de taxes de canvi:
* Taxa de canvi fixa: és determinada rígidament pel Banc Central emissor de la moneda determinada, que estableix un canvi fix d'una moneda respecte a una altra. Per exemple, les monedes que havien de ser reemplaçades per l'euro tenien, anys abans de la seva desaparició, un canvi fix respecte a la nova moneda de la Unió Econòmica i Monetària europea.
* Taxa de canvi flexible o flotant: en aquest cas es determina pel joc de l'oferta i la demanda dels mercats financers mundials i pot canviar diàriament. Al llarg de la història els tipus de canvis han tendit a flexibilizar-se. En 1973 els EUA va decidir abandonar el patró or.

## Enllaços externs

* Josep M. Sayeras, Incidència de les institucions en els sistemes de tipus de canvi: Un estudi de cas Arxivat 2012-01-11 a Wayback Machine. PDF
# Força Aèria Lituana

La Força Aèria Lituana (en lituà: Lietuvos karinės oro pajėgos) és la branca de les Forces Armades de Lituània la funció de la qual és la vigilància de l'espai aeri de Lituània. Va ser establerta el 1992, encara que prèviament ja va existir entre els anys 1919 i 1940.
Perquè no compta amb capacitat de combat aeri, la defensa aèria de Lituània, igual que la d'Estònia i Letònia, està garantida des del 30 de març de 2004 per l'OTAN, la qual efectua una rotació cada quatre mesos entre els seus estats membres, els quals arribat el seu torn han d'enviar quatre aeronaus a Lituània amb la missió de realitzar el control aeri dels tres estats bàltics, en una missió denominada Patrulla Aèria Bàltica (més coneguda per la seva denominació en anglès Baltic Air Policing).
En els últims anys la Força Aèria Lituana ha millorat notablement la seva capacitat logística gràcies a l'adquisició de tres unitats de l'avió de transport tàctic Alenia C-27J Spartan, que van ser lliurats entre 2007 i 2009, que van substituir els ja desfasats Antónov An-26.
En un futur pròxim s'està plantejant la modernització de la flota d'helicòpters i l'adquisició d'algunes unitats de l'avió de combat lleuger de fabricació txeca Aero L-159 Gavot, encara que la crisi econòmica i les retallades al pressupost han posposat la decisió uns anys.

## Aeronaus i equipament

La Força Aèria Lituana compta amb les següents unitats:
| Aeronau | Tipus | Versions | En servei | Notes |
| Avions ||||||
| Aero L-39 Albatros | Avió d'atac lleuger i entrenament avançat | L-39ZA | 2 | Modernitzats en 2007. També poden emprar-se a missions de suport aeri proper. |
| Alenia C-27J Spartan | Avió de transport tàctic | C-27J | 3 | |
| Let L-410 Turbolet | Avió de transport lleuger | L-410UVP | 2 | En procés de modernització. |
| Antonov An-2 | Avió utilitari | An-2 | 5 | Emprats] per a entrenament de paracaigudistes. |
| Iàkovlev Iak-18 | Avió d'entrenament | Iak-18T | 1 | |
| Iàkovlev Iak-52 | Avió d'entrenament | Iak-52 | 5 | |
| Helicòpters ||||||
| Mil Mi-8 | Helicòpter utilitari | Mi-8MTVMi-8TMi-8TS | 141 | Modernitzat seguint l'estàndard de l'OTAN. 3 emmagatzemats.Transport VIP. |

## Galeria d'imatges

* Aero L-39 Albatros.
* Alenia C-27J Spartan.
* LET L-410 Turbolet.
* Antonov An-2.
* Iàkovlev Iak-18.
* Iàkovlev Iak-52.

## Vegeu també

* Força Terrestre Lituana
* Força Naval Lituana
* Ministeri de Defensa Nacional de Lituània

## Referències

* ↑ Hoyle, Craig. «Lithuania shows early interest in L-159 acquisition» (en anglès). FlightGlobal.com, 27-05-2009. [Consulta: 22 desembre 2013].

## Enllaços externs

* Pàgina oficial de la Força Aèria de Lituania Arxivat 2016-06-01 a Wayback Machine. (anglès)
* Informació de la Força Áerea Lituana a Scramble.nl Arxivat 2010-04-02 a Wayback Machine. (anglès)
* Imatges d'aeronaus de la Força Aèria de Lituània a Airliners.net (anglès)
# Paolo Malatesta

Paolo Malatesta (vers 1246-1285), anomenat Paolo il Bello («el Bell») va ser un noble italià. És conegut per l'afer extramatrimonial que va mantenir amb l'esposa del seu germà Francesca Polentani, i que apareix relatat a La Divina Comèdia de Dante.
Va ser el tercer fill de Malatesta da Verucchio i de Concordia di Enrichetto. Va néixer probablement abans de mitjans de segle XIII, tot i que el primer testimoni relatiu a Paolo data de 1263-1264, en una carta en la que el papa Urbà IV concedeix a ell i a la seva família una àmplia gratificació de devoció de la Santa Seu.
Tradicionalment, hom ha afirmat que va ser un home de gran bellesa, raó per la qual se li va donar el sobrenom «el Bell», a més de ser una persona animosa, liberal i poc procliu a la guerra. Malgrat aquesta imatge que s'ha donat d'ell, Paolo va ser present al costat dels seu pare a les campanyes contra els gibel·lins de Romanya. El 1265 va lluitar contra Guiu de Montefeltro i, juntament amb Guiu da Polenta, contra els Traversari.
El 1269 es va casar amb Orabile Beatrice, comtessa de Ghiaggiolo, títol que va ser heretat per Uberto, primogènit del matrimoni, que en heretar acabaria entrant en conflicte amb els seus parents de Rimini. La parella va tenir també Margherita, casada amb el comte d'Aghinolfo, i Ramberto, que va ser el següent comte, després de la mort d'Uberto. La unió va suposar un reforçament dels Malatesta sobre l'herència del comtat de Ghiaggiolo, un territori que s'estenia des del castell homònim a altres poblacions dels Apenins de Forlimpopoli, però també va alentar rivalitats dinàstiques amb el comte de Montefeltro, emparentats amb els comtes Ghiaggiolo.
El març de 1282 el papa Martí V el va nomenar podestà de Florència, i durant el seu servei probablement conegué Dante Alighieri. Va renunciar al càrrec l'1 de febrer de 1283 i va tornar a Rimini. Va morir en algun moment a partir d'aquesta data, però es desconeix quan exactament. La seva mort està relacionada amb un afer amorós extramatrimonial amb Francesca da Pollenta, muller del seu germà Gianciotto. Aquest episodi es relatat a l'Infern (La Divina Comèdia) de Dante, on relata aquest adulteri i l'assassinat de Paolo i de Francesca a mans de Gianciotto. L'homicidi cal datar-lo entre 1283 i 1286, atesa la data de tornada de Paolo a Rimini i les segones núpcies de Gianciotto.

## Referències

* 1 2 Vasina, Augusto. «Malatesta, Paolo» (en italià). Enciclopedia Dantesca. Treccani, 1970. [Consulta: 24 agost 2021].
* ↑ Clementini, Cesare. Reccolto istorico della fondatione di Rimino e dell'origine, e vite de' Malatesti (en italià). Rimini: Il Simbeni, 1617, p. 608-612.
* 1 2 3 Barolini, Teodolinda. Dante and the Origins of Italian Literary Culture (en anglès). Nova York: Fordham University Press, 2006, p. 308, 457.
* ↑ Tonini, Luigi. Rimini nella signoria de' Malatesti (en italià). vol. 4. Rimini: Tipografia Albertini e C., 1880, p. 295-297.
# Cuéllar (desambiguació)

«Cuéllar» té aquests significats:
* Toponímia:
** Cuéllar, municipi de la província de Segòvia a la comunitat autònoma de Castella i Lleó.
* Biografies:
** Alexandre Cuéllar i Bassols (Olot, 1913 - 2005), secretari d'ajuntament i escriptor.
** Ángel Manuel Cuéllar Llanos (Villafranca de los Barros, Badajoz, 1972), futbolista espanyol.
** Carlos Cuéllar (Madrid, 1981), futbolista espanyol que ocupa la posició de defensa.
** Crescencio Cuéllar Tainta (Pamplona, 1970), futbolista navarrès.
** David Cuéllar Tainta (Pamplona, 1979), futbolista navarrès que juga de centrecampista.
** Diego Velázquez de Cuéllar (1465 - 1524), conquistador espanyol, governador de Cuba (1511 - 1524)
** Iván Cuéllar Sacristán (1984, Mèrida), futbolista que juga de porter.
** Javier Pérez de Cuéllar (1920 - 2020), advocat i diplomàtic peruà.
# Kiwi (desambiguació)

«Kiwi» té aquests significats:
* Botànica: planta i fruita. Vegeu actinídia i kiwi, respectivament
* Ornitologia: ocell no volador de Nova Zelanda. Vegeu kiwi
* Onomàstica: Kiwi és el malnom dels neozelandesos
# Temiraül

Temiraül (en rus: Темираул) és un poble de la república del Daguestan, a Rússia. Segons el cens del 2010 tenia 3.771 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Jamal-ad-Din Ismaïl ibn al-Mubàrak

Jamal-ad-Din Ismaïl ibn al-Mubàrak (1174-1229) fou un príncep munqídhida al servei dels aiúbides d'Egipte.
El 1229, quan els aiúbides van conquerir Haran, Jamal-ad-Din va ser nomenat governador (wali) de la població. Va exercir poc temps el càrrec doncs va morir uns mesos després de mort natural.

## Referències

* Enciclopedia de l'Islam, VII, 580
# William L. Marcy

William Learned Marcy (12 de desembre de 1786 - 4 de juliol de 1857) fou un estadista estatunidenc, que va exercir com a senador, i que fou l'11è Governador de Nova York, i ocupà els càrrecs de Secretari de Guerra i de Secretari d'Estat dels Estats Units.

## Primers anys

Marcy va néixer a Southbridge, Massachusetts. Es va graduar de la Universitat de Brown el 1808, va ensenyar a l'escola a Dedham (Massachusetts) i a Newport (Rhode Island) i va estudiar dret. Marcy participar en la Guerra anglo-nord-americana de 1812. El 28 d'abril de 1824, es va casar amb Cornelia Knower (1801-1889, filla de Benjamin Knower) a Knower House a Guilderland, Nova York, i van tenir dos fills Edmund Marcy i Cornelia Marcy (1834-1888).

## Política

Va ser el membre principal de la Regència d'Albany, un grup de polítics que van controlar la política de l'Estat entre 1821 i 1838. Va ser l'Ajudant General de la Milícia de l'Estat de Nova York des de 1821 fins a 1823, contralor de l'Estat de Nova York des de 1823 fins a 1829, i jutge associat al Tribunal Suprem de Nova York des de 1829 fins a 1831.
En 1831, va ser triat com a representant demòcrata Jacksonià al Senat dels Estats Units a Nova York, i va servir des del 4 de març de 1831, fins a l'1 de gener de 1833, quan va renunciar en assumir el càrrec com a governador. Va estar en el Comitè del Senat dels Estats Units al 22è Congrés. Defensant el nomenament de Jackson de Martin Van Buren com a ministre a Regne Unit el 1832, Marcy va utilitzar la frase "to the victor belong the spoils" ("al vencedor li pertany el botí"), que és d'on deriva el terme spoil system.
Va ser Governador de Nova York durant tres períodes, des de 1833 fins a 1838. El 1838, va ser derrotat per William H. Seward, cosa que va donar lloc a un canvi radical en la política de l'Estat i va posar fi a la Regència.
Va ser membre de la Comissió de Reclamacions Mexicanes des de 1839 fins a 1842. Després, va ser reconegut com un dels líders dels Hunkers, del Partit Demòcrata a Nova York.

## Oficina federal

Marcy va exercir com a Secretari de Guerra dels Estats Units en el gabinet del president James K. Polk des de 1845 fins a 1849, moment en què continuà exercint com a advocat.
Marcy tornar a la vida pública el 1853 per servir com a Secretari d'Estat dels Estats Units amb el president Franklin Pierce.
Va morir a Ballston Spa, Nova York, i va ser enterrat al Cementiri Rural a Albany, Nova York.
Mount Marcy, a Essex County, un cim de 1629 metres, el més alt de Nova York, i la ciutat de Marcy, al Comtat d'Oneida s'anomenen així en honor seu.

## Referències

* ↑ History of Dedham, Massachusetts by Frank Smith. Th Transcript Press. 1936
# Malouy

Malouy és un municipi francès situat al departament de l'Eure i a la regió de Normandia. L'any 2007 tenia 113 habitants.

## Demografia
### Població

El 2007 la població de fet de Malouy era de 113 persones. Hi havia 40 famílies de les quals 6 eren unipersonals (3 homes vivint sols i 3 dones vivint soles), 24 parelles sense fills i 10 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 47 eren l'habitatge principal de la família i 9 eren segones residències. Tots els 56 habitatges eren cases. Dels 47 habitatges principals, 36 estaven ocupats pels seus propietaris i 11 estaven llogats i ocupats pels llogaters; 1 tenia dues cambres, 6 en tenien tres, 14 en tenien quatre i 26 en tenien cinc o més. 40 habitatges disposaven pel capbaix d'una plaça de pàrquing. A 18 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Malouy el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 0 |
| 4 | 45 a 49 | 12 |
| 8 | 40 a 44 | 8 |
| 0 | 35 a 39 | 4 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 8 | 15 a 19 | 8 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 72 persones, 55 eren actives i 17 eren inactives. De les 55 persones actives 53 estaven ocupades (28 homes i 25 dones) i 2 estaven aturades (2 dones i 2 dones). De les 17 persones inactives 9 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 4 establiments que hi havia el 2007, 2 eren d'empreses de construcció, 1 d'una empresa de comerç i reparació d'automòbils i 1 d'una empresa classificada com a «altres activitats de serveis».
Dels 2 establiments de servei als particulars que hi havia el 2009, 1 era un paleta i 1 guixaire pintor.
L'any 2000 a Malouy hi havia 8 explotacions agrícoles que ocupaven un total de 235 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Malouy a l'INSEE.
* Évolution et structure de la population Fitxa amb el detall de dades de Malouy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Llista de muntanyes de la plana litoral del País Valencià

Llista de muntanyes de la plana litoral del País Valencià deixant de banda aquelles muntanyes o cims que formen part de les grans serres que trenquen la continuïtat de la planura i no formen part d'aquesta com les d'Irta, el Desert de les Palmes, Espadà, Calderona, el Mondúver, Segària, Bèrnia o Escalona.
| Nom | Altura | Municipi | Comarca | Unitat de relleu | Coordenades |
| Puig de la Misericòrdia | 162 m. | Vinaròs | Baix Maestrat | Plana de Vinaròs | 40° 30′ 37″ N, 0° 25′ 29″ E﻿ / ﻿40.510382°N,0.424608°E﻿ / 40.510382; 0.424608 |
| Puig de la Nau | 163 m. | Benicarló | Baix Maestrat | Plana de Vinaròs | 40° 28′ 32″ N, 0° 24′ 40″ E﻿ / ﻿40.475512°N,0.411101°E﻿ / 40.475512; 0.411101 |
| la Tossa | 167 m. | Benicarló | Baix Maestrat | Plana de Vinaròs | 40° 26′ 29″ N, 0° 22′ 06″ E﻿ / ﻿40.4414383°N,0.3684205°E﻿ / 40.4414383; 0.3684205 |
| la Tossa | 167 m. | Càlig | Baix Maestrat | Plana de Vinaròs | 40° 26′ 29″ N, 0° 22′ 06″ E﻿ / ﻿40.4414383°N,0.3684205°E﻿ / 40.4414383; 0.3684205 |
| els Navarros | 207 m. | Peníscola | Baix Maestrat | Plana de Vinaròs | 40° 25′ 24″ N, 0° 21′ 11″ E﻿ / ﻿40.4233362°N,0.3529307°E﻿ / 40.4233362; 0.3529307 |
| Muntanyeta de Sant Antoni | 138 m. | Betxí | Plana Baixa | Plana de Castelló | 39° 54′ 16″ N, 0° 10′ 42″ O﻿ / ﻿39.9043847°N,0.1783226°O﻿ / 39.9043847; -0.1783226 |
| el Castell d'Almenara | 178 m. | Almenara | Plana Baixa | Plana de Castelló | 39° 45′ 23″ N, 0° 13′ 12″ O﻿ / ﻿39.7564521°N,0.2199277°O﻿ / 39.7564521; -0.2199277 |
| el Punt del Cid | 110 m. | Almenara | Plana Baixa | Plana de Castelló | 39° 45′ 10″ N, 0° 12′ 26″ O﻿ / ﻿39.7528144°N,0.2072891°O﻿ / 39.7528144; -0.2072891 |
| Muntanya de la Patada | 56 m. | el Puig de Santa Maria | Horta Nord | Horta de València | 39° 35′ 26″ N, 0° 18′ 19″ O﻿ / ﻿39.5906732°N,0.3051842°O﻿ / 39.5906732; -0.3051842 |
| el Cabeçolet | 26 m. | el Puig de Santa Maria | Horta Nord | Horta de València | 39° 35′ 54″ N, 0° 18′ 38″ O﻿ / ﻿39.598355°N,0.3104231°O﻿ / 39.598355; -0.3104231 |
| Muntanyeta dels Sants | 22 m. | Sueca | Ribera Baixa | l'Albufera | 39° 14′ 32″ N, 0° 18′ 58″ O﻿ / ﻿39.2421°N,0.316244°O﻿ / 39.2421; -0.316244 |
| Muntanyeta dels Pins | 32 m. | Benicull de Xúquer | Ribera Baixa | | 39° 11′ 03″ N, 0° 22′ 39″ O﻿ / ﻿39.1841761°N,0.3774198°O﻿ / 39.1841761; -0.3774198 |
| Muntanya de les Raboses (Muntanya de Cullera) | 231 m. | Cullera | Ribera Baixa | | 39° 10′ 34″ N, 0° 15′ 04″ O﻿ / ﻿39.1761202°N,0.2510126°O﻿ / 39.1761202; -0.2510126 |
| el Cabeçol | 44 m. | Cullera | Ribera Baixa | | 39° 11′ 17″ N, 0° 14′ 45″ O﻿ / ﻿39.1879672°N,0.2458067°O﻿ / 39.1879672; -0.2458067 |

## Vegeu també

Llista de muntanyes del País Valencià
# Armée Patriotique Rwandaise FC

L'Armée Patriotique Rwandaise FC és un club de futbol de Ruanda de la ciutat de Kigali.

## Història

El club va ser fundat l'any 1993 en finalitzar la guerra civil al país. És l'equip de l'exèrcit i és el continuador del Panthères Noires, l'antic equip de l'exèrcit. Els seus colors són el blanc i el negre.

## Palmarès

* Lliga ruandesa de futbol:
** 11995, 1996, 1999, 2000, 2001, 2003, 2005, 2006, 2007, 2009, 2010, 2011, 2012, 2014, 2015, 2016, 2018, 2020, 2021, 2022, 2023, 2024
* Copa ruandesa de futbol:
** 2002, 2006, 2007, 2008, 2010, 2011, 2012, 2014
* Supercopa ruandesa de futbol:
** 2002, 2016, 2018
* Copa CECAFA de clubs de futbol:
** 2004, 2007, 2010

## Referències

* ↑ «Rwanda - List of Champions». [Consulta: 19 desembre 2017].
* ↑ «Rwanda Team Colours». [Consulta: 19 desembre 2017].
* ↑ «Rwanda - List of Champions». RSSSF.
* ↑ «Rwanda - List of Cup Winners». RSSSF.

## Enllaços externs

* Web oficial
# William L. Moran

William Lambert Moran (11 d'agost 1921 - 19 de desembre 2000) va ser un jesuïta i assiriòleg nord-americà, nascut a Chicago.
El 1939, Moran es va unir als jesuïtes per després assistir a Universitat de Loyola a Chicago, on va rebre el seu BA l'any 1944. Després d'això, va ser professor de grec en una escola secundària a Cincinnati entre 1946 i 1947. Va reprendre els seus estudis a la Universitat Johns Hopkins i va obtenir el seu doctorat l'any 1950. Després de més estudis va treballar en el "Diccionari Assiri de Chicago", i el 1955 va ser professor d'estudis bíblics a l'Institut Bíblic Pontifici a Roma entre 1958 i 1966.
El 1966, obtenir el lloc de professor d'assiriologia a la Universitat Harvard, on fou considerat un gran mestre pel seu rigor. Casat amb Suzanne Bevedor el 1970. El 1985, va ser nomenat per Andrew W. Mellon Professor Emèrit de la Humanitat, i el 1996 va ser nomenat membre de l'Acadèmia Nord-americana de les Arts i Ciències.
Es va retirar el 1990, i es va traslladar a Brunswick, Maine, on va morir el 2000.

## Publicacions

Publicació important fou "Les cartes d'Amarna" el 1992. Traducció de textos antics que documentaven la correspondència internacional i imperial dels faraons d'Egipte en l'època dels reis egipcis Amenhotep III, Akhenaton i Tutankamon. També va escriure nombrosos articles en revistes interessades en els estudis de la literatura accàdia, incloent el poema èpic de Gilgamesh.

## Enllaços externs

* Obituary from Harvard Gazette
# Malosco

Malosco és un municipi italià, dins de la província de Trento. L'any 2007 tenia 399 habitants. Limita amb els municipis d'Eppan an der Weinstraße, Fondo, Ronzone i Sarnonico.

## Administració

Llista d'alcaldes :
| Període | Identitat | Partit |
| 2005- | Adriano Marini | Llista cívica |
# Cuñapirú

Cuñapirú és una entitat de població de l'Uruguai, ubicada a l'oest del departament de Rivera, sobre el límit amb el departament de Tacuarembó.
Es troba a 168 metres sobre el nivell del mar. Té una població aproximada de 1.456 habitants.

## Referències

* ↑ (anglès) Mapa, localització, clima i altres dades